Document ID: /roh_data/filtered/swiss_laws_in_ROH.jsonl.gz/301

760.150

Ordinaziun chantunala da pestga (OCP)

dals 06-11-2001 (versiun dals 01-01-2014)

sa basond sin l'art. 30 al. 1 da la lescha chantunala da pestga dals 26 da november 20001)

relaschada da la regenza ils 6 da november 2001

1. Emissiun da las patentas da pestga

Surveglianza, organisaziun

Art.  1 1 L'emissiun da las patentas chantunalas da pestga vegn fatga sut la surveglianza da l'uffizi   da   chatscha   e   pestga   (uffizi).   Quel   dat   las   directivas   administrativas necessarias als posts d'emissiun.

Posts d'emissiun, termin da l'emissiun

Art.  2 * 1 Las patentas da pestga pon vegnir retratgas tar ils posts d'emissiun da patentas ch'èn vegnids designads da l'uffizi da chatscha e pestga.

2 L'uffizi publitgescha ils posts d'emissiun da patentas en il fegl uffizial dal chantun.

3 L'emissiun da la patenta ha lieu a partir dals 15 da schaner. *

Art.  3

Retratga da la patenta da pestga 1. premissas generalas *

1 Per retrair la patenta da pestga ston vegnir preschentads als posts d'emissiun in document   persunal   valaivel   sco   er   in   attest   davart   las   enconuschientschas   da   la materia a norma da l'artitgel 9 da questa ordinaziun. * 2 … * 3 … *

1) DG 760.100 * tabellas da las modificaziuns a la fin dal relasch

1

760.150

2. conferma dal domicil

Art.  4 * 1 Las pestgadras ed ils pestgaders che han lur domicil en il chantun Grischun ston confermar quai persunalmain ed en scrit sin il formular ch'è previs per quai cur ch'ellas ed els retiran la patenta da pestga correspundenta.

Documents *

Art.  5 1 Cur ch'ellas ed els van a pestgar, ston las pestgadras ed ils pestgaders avair cun sai la patenta da pestga ed in document persunal valaivel. Tgi che conserva peschs, sto ultra da quai avair cun sai l'attest davart las enconuschientschas da la materia. * 2 La patenta da pestga ed ils documents ston vegnir preschentads sin dumonda als organs da surveglianza da pestga. *

Controlla da las indicaziuns

Art.  6 1 Sch'igl exista in suspect motivà che las datas persunalas na constettian betg u ch'i dettia in motiv da refusa areguard la patenta tenor l'artitgel 7 da la lescha chantunala da pestga, pon ils posts d'emissiun pretender da las persunas respectivas ch'ellas preschentian ulteriurs documents per controllar las indicaziuns.

2 Ils posts d'emissiun han ultra da quai il dretg da refusar l'emissiun da la patenta da pestga fin ch'ils fatgs èn sclerids. En quests cas han las persunas pertutgadas il dretg da pretender da l'uffizi ina disposiziun da constataziun correspundenta.

2. Scolaziun

Surveglianza

Art.  7 1 La surveglianza da la scolaziun e da la furmaziun supplementara da las pestgadras e dals pestgaders è chaussa da l'uffizi da chatscha e pestga (uffizi).

Art.  8

Curs per giuvnas e per giuvens sco er per principiantas e per principiants

1 Ensemen cun la federaziun chantunala da pestga organisescha l'uffizi annualmain curs da pestgar per giuvnas e per giuvens sco er per principiantas e per principiants.

2 Las participantas ed ils participants che reusseschan il curs cun success, survegnan in attest davart las enconuschientschas da la materia en il senn da l'artitgel 5a da l'ordinaziun tar la lescha federala davart la pestga. *

Attest davart las enconuschientschas da la materia * Art.  9 1 La patenta d'ina stagiun e la patenta d'in mais pon vegnir retratgas mo da titularas e da titulars d'in attest davart las enconuschientschas da la materia. *

2

760.150

2 L'attest davart las enconuschientschas da la materia po vegnir obtegnì mo en il rom d'in curs chantunal da pestgar per giuvnas e per giuvens sco er per principiantas e per principiants ed el dastga vegnir dà mo da purschidras e da purschiders da curs ch'èn vegnids certifitgads per quai da la confederaziun. * 3 Attests   davart   las   enconuschientschas   da   la   materia   cun   renconuschientscha federala  u  attests  che  vegnan  renconuschids  sco  equivalents  da  la  confederaziun autoriseschan   las   titularas   ed   ils   titulars   er   da   retrair   patentas   da   chatscha   en   il chantun Grischun. * 4 Las persunas che retiran patentas d'ina validitad da main che in mais survegnan dals posts ch'emettan las patentas ina infurmaziun en scrit davart ina pestga che correspunda a la protecziun dals animals. *

3. Cumpetenza per conceder las permissiuns dal dretg da pestga

Clausula generala

Art.  10 1 Cumpetent per conceder permissiuns dal dretg da pestga è l'uffizi da chatscha e pestga   (uffizi),   uschenavant   che   las   disposiziuns   qua   sutvart,   che   l'ulteriur   dretg chantunal u ch'il dretg federal na cuntegnan nagin'autra regulaziun da cumpetenza.

Art.  11 Autoritads d'approvaziun tenor la legislaziun speziala 1 Sche la dumonda per ina permissiun dal dretg da pestga stat en connex cun in project ch'è suttamess ad ina procedura chantunala da concessiun u d'approvaziun da dretg spezial, è l'autoritad d'approvaziun respectiva er cumpetenta per conceder la permissiun dal dretg da pestga.

Art.  12 Permissiuns dal dretg davart la protecziun da las auas 1 Sch'i dat in connex tranter la dumonda per ina permissiun dal dretg da pestga cun in project che basegna ina permissiun dal dretg davart la protecziun da las auas tenor l'artitgel 38 alinea 2, l'artitgel 7 alineas 1 l'artitgel 39 alinea 2, tenor l'artitgel 44 alinea 1   da   la   lescha   federala   davart   la   protecziun   da   las   auas 2),   è l'autoritad chantunala ch'è cumpetenta per conceder la permissiun dal dretg davart la protecziun da las auas responsabla er per conceder la permissiun dal dretg da pestga, uschenavant ch'il project n'è betg suttamess ad ina procedura tenor l'artitgel 11 da questa ordinaziun.

e l'artitgel 40 alinea 2,

l'artitgel 41 alinea 1   u

l'artitgel 37 alinea 3,

2,

2) CS 814.20

3

760.150

Edifizis e stabiliments ordaifer las zonas da construcziun

Art.  13 * 1 Sche la dumonda per ina permissiun dal dretg da pestga stat en connex cun in project   ch'è   suttamess   a   la   procedura   d'examinaziun   chantunala   per   edifizis   e stabiliments ordaifer las zonas da construcziun, è l'uffizi chantunal per il svilup dal territori er cumpetent per conceder la permissiun dal dretg da pestga, uschenavant ch'il project na basegna betg a medem temp ina permissiun tenor l'artitgel 12 da questa ordinaziun.

4. Dretgs spezials da pestga

Art.  14

Repopulaziun da las auas 1. procedura da permissiun

1 3),   Las   titularas   ed   ils   titulars   da   dretgs   spezials   da   pestga   ston   dumandar   la permissiun da l'uffizi da chatscha e pestga (uffizi) per repopular las auas respectivas.

2 Sche la repopulaziun è previsa, ston las dumondas vegnir inoltradas a l'autoritad da permissiun mintgamai fin la fin da december da l'onn precedent. Dal rest relascha l'uffizi las disposiziuns necessarias per inoltrar las dumondas.

2. decisiun

Art.  15 1 L'uffizi examinescha las dumondas e communitgescha sia decisiun a las titularas ed als titulars da dretgs spezials da pestga cun ina disposiziun.

Certificat

Art.  16 1 Sche   las   titularas   u   ils   titulars   da   dretgs   spezials   da   pestga   permettan   a   terzas persunas d'exercitar la pestga en las auas respectivas, ston ellas ed els emetter in certificat da pestga per las persunas autorisadas.

2 L'uffizi relascha las directivas necessarias davart l'emissiun dals certificats.

Ulteriuras disposiziuns

Art.  17 * 1 Ils artitgels 3 e 5, 9 fin 13 sco er 18 e 19 da questa ordinaziun valan er per auas cun dretgs spezials da pestga.

3) Approvà ils 28 da december 2001 dal departament federal per ambient, traffic, energia e

communicaziun.

4

760.150

5. Surveglianza da la pestga

Art.  18 Posiziun dals organs uffizials da surveglianza da pestga 1 Las incumbensas e las cumpetenzas da la scheffa u dal schef da l'uffizi da chatscha e pestga, da las survegliadras e dals survegliaders da pestga chantunals, dals organs chantunals da surveglianza da chatscha, da la polizia chantunala e da las guardias dal parc naziunal sa drizzan tenor la procedura penala chantunala 4) e tenor la legislaziun introductiva chantunala5). * 2 Ellas   ed   els   ston   particularmain   denunziar   tut   las   cuntravenziuns   cunter   la legislaziun   da   pestga,   da   las   qualas   ellas   ed   els   han   enconuschientscha,   far   las emprimas retschertgas tar il suspect d'in act chastiabel, constatar e segirar ils fastizs da l'act sco er prender tut las mesiras urgentas per eruir l'autura u l'autur dal delict.

Per quest intent han ellas ed els spezialmain l'autorisaziun da sa laschar mussar ils certificats da pestga, ils recipients, las tastgas ed ils meds da transport sco er da segirar peschs pigliads illegalmain ed utensils da pestgar sco er utensils auxiliars duvrads illegalmain.

Art.  19 *

…

6. Disposiziuns finalas

Aboliziun dal dretg vertent

Art.  20 1 Las disposiziuns executivas tar la lescha chantunala da pestga dals 28 da favrer 19946) vegnan abolidas.

Art.  21 *

…

Art.  22 1 Questa ordinaziun entra en vigur il 1. da schaner 2002.

Entrada en vigur 7),

4) CS 312.0 5) DG 550.100 6) CUL 1994, 2919, CUL 1996, 3773, CUL 1998, 4293 e CUL 1999, 4482 7) Approvà ils 28 da december 2001 dal departament federal per ambient, traffic, energia e

communicaziun.

5

760.150

Tabella da las modificaziuns - tenor conclus

Conclus 06-11-2001 24-06-2008 24-06-2008 24-06-2008 24-06-2008 24-06-2008 24-06-2008 24-06-2008 24-06-2008 24-06-2008 24-06-2008 24-06-2008 24-06-2008 24-06-2008 24-06-2008 24-06-2008 24-06-2008 17-11-2009 17-11-2009 21-12-2010 29-10-2013 29-10-2013 29-10-2013

Entrada en vigur 01-01-2002 01-01-2009 01-01-2009 01-01-2009 01-01-2009 01-01-2009 01-01-2009 01-01-2009 01-01-2009 01-01-2009 01-01-2009 01-01-2009 01-01-2009 01-01-2009 01-01-2009 01-01-2009 01-01-2009 01-01-2010 01-01-2010 01-01-2011 01-01-2014 01-01-2014 01-01-2014

Element relasch Art. 2 al. 3 Art. 3 Art. 3 al. 1 Art. 3 al. 2 Art. 3 al. 3 Art. 4 Art. 5 Art. 8 al. 2 Art. 9 Art. 9 al. 1 Art. 9 al. 2 Art. 9 al. 3 Art. 9 al. 4 Art. 13 Art. 17 Art. 21 Art. 2 Art. 19 Art. 18 al. 1 Art. 5 al. 1 Art. 5 al. 2 Art. 9 al. 1

Modificaziun emprima versiun midada midada dal titel midada aboliziun aboliziun revisiun totala midada dal titel midada midada dal titel midada integraziun integraziun integraziun revisiun totala revisiun totala aboliziun revisiun totala aboliziun midada midada midada midada

Publicaziun en la CUL - - - - - - - - - - - - - - - - - - - 2010, 4816 - - 
6

760.150

Tabella da las modificaziuns - tenor element

Element relasch Art. 2 Art. 2 al. 3 Art. 3 Art. 3 al. 1 Art. 3 al. 2 Art. 3 al. 3 Art. 4 Art. 5 Art. 5 al. 1 Art. 5 al. 2 Art. 8 al. 2 Art. 9 Art. 9 al. 1 Art. 9 al. 1 Art. 9 al. 2 Art. 9 al. 3 Art. 9 al. 4 Art. 13 Art. 17 Art. 18 al. 1 Art. 19 Art. 21

Conclus 06-11-2001 17-11-2009 24-06-2008 24-06-2008 24-06-2008 24-06-2008 24-06-2008 24-06-2008 24-06-2008 29-10-2013 29-10-2013 24-06-2008 24-06-2008 24-06-2008 29-10-2013 24-06-2008 24-06-2008 24-06-2008 24-06-2008 24-06-2008 21-12-2010 17-11-2009 24-06-2008

Entrada en vigur 01-01-2002 01-01-2010 01-01-2009 01-01-2009 01-01-2009 01-01-2009 01-01-2009 01-01-2009 01-01-2009 01-01-2014 01-01-2014 01-01-2009 01-01-2009 01-01-2009 01-01-2014 01-01-2009 01-01-2009 01-01-2009 01-01-2009 01-01-2009 01-01-2011 01-01-2010 01-01-2009

Modificaziun emprima versiun revisiun totala midada midada dal titel midada aboliziun aboliziun revisiun totala midada dal titel midada midada midada midada dal titel midada midada integraziun integraziun integraziun revisiun totala revisiun totala midada aboliziun aboliziun

Publicaziun en la CUL - - - - - - - - - - - - - - - - - - - - 2010, 4816 - 
7